10 ຄົນເສຍຊີວິດ ໃນເຫດການຢຽບກັນຕາຍ ຢູ່ໃນງານບຸນ ສາສະໜາ ຮິນດູ ໃນອິນເດຍ
ເຫດການຢຽບ​ກັນ​ຕາຍ ຢູ່​ໃນງານ​ບຸນ​ ແມ່ນ​ເປັນ​ເລື້ອງ​ທຳ​ມະ​ດາ ຢູ່​ໃນອິນ​ເດຍ ບ່ອນ​ທີ່​ຝຸງ​ຊົນ ສ່ວນ​ໃຫຍ່ ​ແມ່ນຫຼາຍ​ເກີນກວ່າ​​ເຈົ້າໜ້າ​ທີ່ ແລະ ມາດ​ຕະການ​ຄວບ​ຄຸມ ​ຈະ​ຮັບ​ມື​ໄດ້.
ຕຳຫລວດ ໃນພາກຕາເວັນອອກຂອງອິນເດຍ ກ່າວວ່າ ເຫດການ ຢຽບກັນຕາຍ ເມື່ອຕອນເຊົ້າວັນຈັນມື້ນີ້ ຢູ່ນອກວັດສາສະໜາຮິນດູ ແຫ່ງໜຶ່ງ ມີຜູ້ເສຍຊີວິດຢ່າງໜ້ອຍ 10 ຄົນ ບັນດາເຈົ້າໜ້າທີ່ ກ່າວວ່າ ເຫດການເກີດຂຶ້ນ ເມື່ອຫຼາຍພັນຄົນທີ່ ພາກັນໄປຮ່ວມງານບຸນສາສະໜາ ໃນລັດ Jharkhand ຟ້າວແຫຍ້ ກັນເຂົ້າວັດດັ່ງກ່າວເວລາປະຕູວັດເລີ້ມເປີດ ຢ່າງໜ້ອຍ 15 ຄົນ ໄດ້ຮັບບາດເຈັບ ໃນການບຽດສຽດແຫຽ້ກັນ ເຫດການຢຽບກັນຕາຍຫຼາຍໆຄັ້ງທີ່ຜ່ານມາ ຢູ່ທີ່ງານບຸນສາສະໜາ ແມ່ນເປັນເລື້ອງ ທຳມະດາ ຢູ່ໃນອິນເດຍ ບ່ອນທີ່ຝຸງຊົນ ສ່ວນໃຫຍ່ ແມ່ນຫຼາຍເກີນກວ່າເຈົ້າໜ້າທີ່ ຮັກສາຄວາມປອດໄພ ແລະ ມາດຕະການຄວບຄຸມຕ່າງໆ ຈະຮັບມືໄດ້ ເມື່ອເດືອນແລ້ວນີ້ 27 ຄົນໄດ້ເສຍຊີວິດ ຢູ່ພາກໃຕ້ຂອງອິນເດຍ ຂະນະທີ່ຜູ້ສະແຫວງບຸນ ຫຼາຍໝື່ນຄົນ ຟ້າວລົງໄປອາບນ້ຳ ໃນແມ່ນ້ຳ Godavari ໃນງານບຸນນັ້ນ ແລະ ເມື່ອເດືອນຕຸລາປີກາຍນີ້ 32 ຄົນໄດ້ເສຍຊີວິດ ຢູ່ງານບຸນ ໃນລັດ Bihar